
Poveşti cu jocuri de cuvinte 


- Citeşte repede şi bine, cele mai frumoase 
frământări de limbă! 
- Ai grijă la intonaţie şi respirație şi vei avea 
o dicție perfectă! 
Prof. Logoped Nedelcu Nina 
CJ.R.A.E Dâmboviţa 

VARA LA BUNICI 

Am ajuns la maica mare, la ţară, alaltăieri. 
Albe şi albastre erau apele Amaradiei. Alături de ele 
alunii, arinii şi agrișii, printre care într-o altă 


vacanţă, ne-am jucat de-a ala-bala-portocala ne 


apărau de arşița amiezii de vară. 


Alăutele arborilor alungite asupra arăturilor 
cântau aromitoare, armonia amurgului. Hoinăreala 
abia începea. 

- A venit şi vară-mea Ana? 


-A! 

BASMUL CU MOŞUL ŞI BABA 


- Bunico, spune-mi basmul cu moşul şi baba! 
- Bine, băiete. A fost cândva, când buburuza 
era cât barza din baltă și balaurii se bălăceau în 


bulboane cu bibanii, un moș şi o babă. Moşul avea 


barbă bogată, ca de berbece, iar băboiul îl 


bodogănea bâzâind ca un bondar bosumflat: 
„Bărbate, bine-ar fi să macini boabele până bat 
putineiul şi bag bunătate de barabule în cuptor!” 
„Ba, a zis moşul burzuluit, nu vreau bucate, azi vreau 
să beau o bărdacă de Băbească din butoiul prăfuit 


sub boltă, în beci!” LogoTalhie 
Logopedul Digital 

CURTEA CASEI 

Ce larmă e în curte! 

Cocoşii ies din coteţul de sub corcoduş și 
coteodăcese cicălitori, vrăbiile cip-ciripesc, caii nechează 
ciulindu-și urechile mici, numai câinele cel credincios e 
cuminte şi stă făcut covrig în cotlonul lui. 


Se visează chelălăind fiindcă a fost chelfănit pentru 


un cocoloş de brânză furat, se visează clefăind chiftele o: 


clătite şi când se trezeşte râcâie la uşa cămării cerşind 
castronul cu ciolane din ciorbă. Cum se satură, se crede 
cumplit de ostenit şi se culcă iar, căutându-şi coada şi 


căscând din când în când... LogoTalhkie 
Logopedul Digital 

DE LA DOR ÎMPĂRAT 

- Dincolo de dumbravă dudul e doldora de 
dude, dovlecii dorm dedulciţi la somn iar dropiile 
desenează dantele sub dunga depărtării, domoale! 

- Vorbeşti în dodii, dragă Dane, duzii şi 
dovlecii cei durdulii nu dau rod dintr-odată! 
Numai în cartea de poveşti e aşa: dulcea brândușă 
e soră cu dediţeii şi dragaveiul cu dafinul. Numai 


acolo mărul domnesc se logodeşte cu cireaşa de 


mai, dalba odraslă a lui Dor Împărat şi spre slava 


lor lăutarii dibaci îşi dibuie diblele iar dănțuitorii 


dănţuie de duduie duşumelele! 

ELIANA, FATA DE LA CIRC 


Eu iubesc Circul. Există cineva mai viteaz ca 
elefantul? E elegant, plin de elan, un adevărat erou. 
De exemplu când Eliana acrobata la trapez a 
alunecat de sub cupolă, elefantul doar a ridicat 
trompa că a și prins-o de mijloc. Eliana l-a sărutat şi 


el a chiuit de mulțumire. Şi maimuţicile îmi plac, şi 


girafele... 


Când am să fiu mare am să sar cu Eliana triplu 
salt mortal fără plasă dar în orele libere aş dresa un 
elefant, oricât de mic ar fi el. Am multe idei 
grozave. Rămâne numai să fac rost de elefant. 


Câine am, pisică am ... 

FARMECUL IERNII VE / 
Fulgi de zăpadă fug alungaţi de frig, făpturi 

fâlfâitoare ca fluturii. În casă, butuci de fag ard în 

foc, topind florile de ger din ferești cu fum 


fierbinte mirosind a fânețe şi a fagure. 


Întore filele ferfeniţite ale cărții şi prefac 


literele în felurite fiinţe. Iată o fată înfofolită în 
fote înflorite şi iată-l pe făt-frumos, pe un cal 
falnic, cu coama fluturând, gata să înfrunte 
fulgerele furtunii. 


Fermecat, mă fofilez şi eu în urma lor ... 


0.0 

GLASURILE TOAMNEI 
Graba strică treaba, nu tăgăduiesc dar am 


ajuns ca gheonoaia din desenele animate ori ca 


gânsacul cel gras şi gureș, îngrijorat. Nu mi-am 


păzit grădina şi uite, gătelile ei gingaşe le-nghite 


gura toamnei și gerul. 

Gologani de aur sunt frunzele, gătejile sunt 
firele ploii. Gata, glasurile verii s-au dus, vântul 
goneşte peste garduri și peste gherghinele din 
ghivece. 

E toamnă. Dezlegăm ghicitori, golim gutuii 
galbeni de gutui și prunii, de prunele gârlane. 


Toamna golește copilăria de copii... 

HAPLEA HAPAIE HALVAUA 


Haplea vine şi hăpăie halvaua! 

De sete bea un heleşteu, matahala şi în 
cămara lui e o mare harababură. Nici nu are habar 
de câtă hrană a adunat, hălci de carne fierte în 
hrean, şunci hăcuite, afumate la horn, hartane, 


hribi şi saci cu hamei. Huzureşte hămesitul cu 


hamsii şi cu hrişcă. 


Nu e hoţ dar hotărât că e o hahaleră. 

Poartă harapnic, zdupăie-n horă hapsânul, 
goleşte halbe şi-n casa lui e mereu hărmălaie: 
heretele se hârjoneşte cu hârciogul şi vulpea cu 


hipopotamul! 

INTAMPLARE DINTR-O ZI 


Întâi şi întâi să vă spun cum am petrecut eu într-o zi. 


M-am însoţit la plimbare cu Fane care zicea că el a învăţat z ] 
D 


pădurea întreagă. Dacă aş fi ştiut ce-am să îndur m-aş fi 
întors din drum. 

Ne-am înveselit noi puţin când am găsit ciuperci dar 
pe urmă ne-am rătăcit şi ne-am învârtit în loc. După ce ne- 


am tocit încălţările îndestul ne-am înţeles să înnoptăm la 


stână întrucât era târziu. N >$ 
; : ; aA ay 
Acolo a fost bine, foc întețit, ne-au dat zer şi i 
mâncare dar Fane a mâncat şi-a băut şi partea mea. caca ag l (N a. 
Îmbuibându-se a dormit împărăteşte şi în zori ne-am 
împăcat. 


Aşa am petrecut eu într-o zi ... LogoTalhkie 
Logopedul Digital 

IARNA, LÂNGĂ FOC 


Tarna-i anotimpul cel mai iubit de toţi 
copiii, deşi nu mai e iarba cea gustoasă, ninge 
şi natura se îmbracă într-o iie de in. 

Izvorul e înghețat iar iepurii cei iuți şi 
cu ochi iscoditori stau în iatacurile lor până ce 
se ivește primăvara. Atunci ei își dau ifose şi 
pornesc în iureş după hrană proaspătă. 
Terbivorele stau în iesle şi puii de găină stau 
în ouăle de găină. 

Noi stăm în casă ori pe lângă casă, cu 
săniuţa. Pe urmă e tare bine să te usuci la 


foc! 

JOCUL CU JUPÂN COTOI 
Jocul se joacă aşa: se ia o mică javră de pisoi, cu 
coada-jordie, cu gheare de jar şi ochii numai pe 
jumătate deschişi. 


Javra cea jalnică e la început de jucărie, mai apoi 


devine Jupân Cotoi, stăpân peste tot ce-l înconjur, jur- 


împrejur. 
Jigodia judecă jalbe şi dă pedepse, jefuieşte 
cămările (papă jumările) şi jinduieşte jambonul din cui. 
Când doarme, sforăie de parcă-ar trage la jug. 


Când doarme e iarăşi de jucărie ... 


LogoTalkie 

Kiwi, pasărea despre care vă povestesc se numeşte 2a 


Kiwi. Nimeni n-a văzut-o zburând. N-a apărut la geamul 
nimănui. Vântul nu i-a umflat penele. Soarele nu i-a 
aurit aripile. 
Kiwi e o pasăre dintr-un continent depărtat, cu 
oase de pasăre, cu aripi de pasăre, cu ochi de pasăre. 
Un singur lucru nu ştie Kiwi să facă: să zboare. 
Aripile mărunte îi sunt lipite de trup, Kiwi se târăşte pe 
pământ, la rădăcinile vechilor arbori, Kiwi îşi umple guşa 
cu gâze. 
Să o iubim? De ce? Să o urmăm? Niciodată, să 
încercăm să zburăm, chiar fără aripi să încercăm să 
zburăm. Să încercăm şi într-o zi nu se poate să nu ne LogoTalhie 
desprindem de lut ... Logopedul Digital 

LA NOI 

La noi în sat sunt case de lemn şi de piatră, 
ca la oraş. 

Bătrâni trag din lulea, au ceas cu lanţ iar 
pisicii se lăfăie pe laviţi ori pe plocate de lână. 
Avem bec, avem și lampă ba chiar şi lumânări şi 
dacă iarna vin lupii, că mai vin, tata scoate pușca 


din lădoiul cu lacăt şi-i sperie. 


In lac avem lini şi lufari şi când avem nuntă 


ori logodnă, babele scot pâinea din cuptor cu 
lopata şi nu ştiu de ce, lăcrimează. 
Noi primim lapte dar noi vrem limonadă 


care înţeapă la limbă ca lămâia ... 


de Nichita Stănescu 

MULȚUMIRE 


M-am dus şi eu la şcoală, la serbarea copiilor 
mai mari şi am văzut un tablou mândru: harta 
României. Ce moşie minunată, matcă de stup şi 
maică a tuturora e ţara noastră! 

I-am văzut munţii, pădurile cu mireasmă, 
râurile ce mişcă mrene către maluri, maramele de 
flori, hotarul mărginit de mare, cu nisipul moale şi 
cald. I-am văzut morile măcinând mălaiul şi făina, 
turmele de miei şi mi-am zis să n-o supăr nicicând, 
nici măcar cât bobul de mei. 

Am să-ţi aduc mulțumire, țara mea frumoasă, 


trăind viaţă fără de minciună şi fără de moarte! 
LogoTalkie 

NAMILA DIN FILM 

N-ar fi nimerit să nu povestesc despre filmul 
ce ne-a plăcut nouă. Era unul numai pistoale, o 
namilă, cu năframă la gât şi nădragi peticiţi care 
avea un cal ce n-a văzut nutreţ din războiul nord 
contra sud. Sub un nuc s-a găsit cu un negru 
nenorocos. 

Ia şi tu, negrule, i-a zis şi i-a dat să bea nişte 
băutură dintr-un bidon. Pe urmă s-au luat la pumni 
dar a fost nul, n-a bătut nimeni şi noaptea s-au dus 


la o cantină unde au tras pistoale şi-a apărut o 


domnişoară cu care namila a făcut nuntă. (949) LogoTalkie 
Logopedul Digital 

Ori de câte ori e singură în ogradă, Oana 
ocoleşte oglinda ochiului fântânii şi poposeşte 
oleacă în poiata lighioanelor. Oare a ouat Oacheşa? 
Dar Pintenoaga? 

Ia ouăle calde şi le adună-ntr-o oală 
orânduindu-le ca pe odoare. Le priveşte, le ocroteşte 
până ce osteneşte şi-aşteaptă să iasă din coaja de var, 
cu oase plăpânde, puişori piuitori. 

- Oana, dar puii nu ies dintr-un ou oarecare ci 
numai din cele pe care le cloceşte după cum îi e 
obiceiul, găina! 

Oana nu crede. Ia în mână alt ou şi o clipă nu 


se mai vrea mare ci doar o cloşcă mică... LogoTalkie 
Logopedul Digital 

PĂRINȚII 

Părinţii mei n-au pereche pe lume. 

Tata e ca paltinul, lângă pârâu, ori ca pluta 
puternic înfiptă pentru o mie de ani în pământ. 

Mama are mâinile ca de pâine, par fără 
putere dar ele pot fi pernă pentru prunci ori 
prag de piatră sub talpa casei. Are mers de 
pasăre, părul ei îmi apare ca plantele plutitoare, 
împovărate de plânsul petalelor, ochii ei sunt 
pace adâncă ... 


Prin degetele ei picură fluturi pâlpâitori ... 


LogoTalkie 

ROZE 
Rozele înroșesc râpele şi e o risipă de 
raze răcoroase sub roțile rădvanului verii. 


Fără răgaz rodul îmbelşugat umple raiul 


priveliştii cu un răsfăţ al culorilor rare. 


Respirația apelor repezi, ropotitoare, roade 
rotundele pietre pe care calci şi râul pare 
ruina unei cetăţi robite de zâne. 

Peste rămurişuri mărunte, răchitele 


rotesc lungi capete mirate ... 

STRĂBUNUL 

Străbunul cu sabie şi săgeată, iată-l, singur 
slujit de calul său gata să scape de sălbaticii 
năvălitori. Schimbă sălaşul de stuf de sub 
strălucirea stelelor cu o sărmană colibă. Sapă în 


subţirele izvor susurând, strânge spice în stoguri 


şi soarbe sucul strugurilor sclipind stins. 


Străbate cu securea în mână pădurea şi 
silnicia se schimbă în sărbătoare. Se strevăd 
strălucitoare salbe sângerii de frunze, iar sevele 


îi satură setea ... 

ȘTRENGARII 

Şarpele şuierător, ştiuca şireată, şoimul, 
şoarecele dau ştire că e vremea petrecerilor! 
Ştiuleţii din şopron, ştiubeele, şuncile-n şir, 


puse la fum şi şofranul, toate-s bune pentru 


gurile ştirbe. Şi şerbetul? Şi. 


Numai şteviile nu, ori apa şopotind în 
şuvoaie. Şugubeţii ştrengari o iau la 
sănătoasa iar eu am încălecat pe-o şa şi-am 
şoptit povestea ştiută în şaptezeci şi şapte de 


sate ... 

TÂRGUL 
Târgul trebuie văzut în tihnă. Anul trecut 

tocmai treceam spre casă când am auzit 
trompete şi tobe pe un tăpșan de deal. Târziu 
am înţeles totul: era zi de târg. 

Tocmindu-se, tata a târguit de la tarabe o 
tarniţă, tesle de tâmplărie, o târnă, tablouri, 
felurime iar mie mi-a luat o trişcă tare 
frumoasă, neagră ca tăciunele dar aş fi vrut un 
tulnic. 

„Tulnic? A zis tata, ca să-mi spargi 
tâmplele, trântore?” Tot mi-a mai luat ceva, o 


trestie trebuitoare la pescuit ... 


(99) 

"Țapul ţesălat rupe ţâţâna porţii şi ţâşneşte din ţarc. 


"Ţepii mărăcinilor îi ţesală blana ţigaie bună de ţesături. 
Are pe ţeastă două ţuguie şi în barbă un ţurţur de lână 
ca o ţurcă, o ţăcălie. 

"Ţop-Ţop! Sare ţapul ţanţoş şi-l chem înapoi cu 
ţignalul ţiuitor. Te leg de ţăruş, ţopârlane, dacă mai fugi 
prin ţărină! Ţac-Ţac! Zice ţapul care e şi el un ţânc şi 
ţuşti, lunecă prin ierburi ca un ţipar... 


LogoTalhkie 

UN PESCAR 

Ursuză, dimineaţa urcă umilă peste 
ulmii umbroşi şi peste unduitorul lac. 

Pescarul vine cu scule, undiţi și cârlige 
şi caută unde-s ungherele cu pești uriași. 


Uimit el uită undiţa în unde, apoi ca un uliu 


îl scoate pe unchiașul urechiat, brotacul! Cel 


urgisit îşi pierde urma în iarbă urându-i 
urâciosului să prindă în locul lui un urs. 
Seara, pescarul trece pe uliţă cu ulcica 


goală, urzicat şi ud dar vesel ... 


CARTE DE CITIRE, CARTE DE IUBIRE 
de Nichita Stănescu 


VECINA NOASTRĂ 

Vara vine cu veveriţe voioase și viteze în 
vârfuri verzi de pădure, cu vârşe vârfuite cu peștii 
din vad. Vara veghează vatra văruită în care 
coacem pâinea voinică. Vrăbiile aduc veşti că 
vâlva vântului e încă departe, că e vremea valurilor 
vălurind, a văilor cu viile coapte, a viezurilor cu 
viziuni ascunse, e vremea viselor ... 

Veştedele velniţe ale frunzei căzute încep să 
vină dar noi încă trăim vuietele verii victorioase, 


vara, vecina veşnică a veseliei noastre! 

XENIA ȘI XILOFONUL 


Xenia e prietena mea. In excursii ea cântă 


la xilofon şi împarte cu mine pachetul de-acasă. 
Aşa fac şi eu. 

Xenia e tare veselă şi-mi place s-o strig în 
pădure, cu mâinile pâlnie la gură. Xenia nu-mi 
răspunde, stă pitită după vreo tufă şi o clipită 
sunt speriat: dacă s-a rătăcit? Cum să mă întorc 
acasă fără Xenia, prietena mea? Când apare 
sunt cel mai fericit băiat din lume. 

Xenia, când o să mă fac mare am să-mi 
cumpăr o bicicletă şi-am să vă plimb cu ea, pe 


tine şi pe bărbatul tău! 

ZĂPEZILE 


Zăpezile zidesc zările în zale 
zornăitoare. Ce zimbru zoreşte fără zăbavă 
să zgâlţie brazii şi zada? 


Ning flori zimțate din zarzări de zahăr 


şi ziua se umple de zumzet. 


Zăplazuri zac sub zăbunul zăpezii 
zănatice şi zurgălăii dau zvon că vin sănii 
cu zâne ... 


LogoTalkie 

